Gara Centrală din Sofia

Gara Centrală din Sofia (în bulgară Централна железопътна гара София, transliterat: Țentralna jelezopatna gara Sofia) este principala gară de pasageri din Sofia, capitala Bulgariei, precum și cea mai mare stație feroviară a țării. Se află la 1 km nord de centrul orașului după Podul Leilor, pe Bulevardul Marie Louise, în imediata apropiere a Autogării Centrale din Sofia. Ea a fost complet renovată în anii 2015-2016. Istoric Clădirea originală a Gării din Sofia a fost inaugurată pe 1 august 1888 pentru a deservi calea ferată Țaribrod-Sofia-Vakarel, prima linie a Căilor Ferate Bulgare construită în întregime de inginerii bulgari. Clădirea a fost proiectată de arhitecții Antonín Kolář, Václav Prošek și Marinov și a fost construită cu participarea unor specialiști din Italia sub supravegherea antreprenorului bulgar Ivan Grozev între 1882 și 1888. Era o clădire cu un etaj, ce avea 96 m lungime și 12 m lățime, cu un mic turn cu ceas pe fațadă îndreptat către Vitoșa, plus un al doilea etaj pe laturile de vest și de est. Primul director al gării a fost Iosif Karapirov. Gara din Sofia a fost renovată și extinsă de mai multe ori. Odată cu construirea gării Poduiane în 1948, Gara Sofia a fost redenumită Gara Centrală din Sofia. În anul 1971 a început construirea unei noi gări centrale în stil brutalist de către compania Transproekt după planurile arhitectului Milko Becev. Vechea clădire a fost complet demolată pe 15 aprilie 1974, iar noua clădire a fost inaugurată pe 6 septembrie 1974. Aceasta a fost construită în principal din marmură albă și are două etaje subterane și trei etaje supraterane și 365 de spații. În perioada ianuarie-iulie 2004 prin Gara Centrală din Sofia au trecut 2.323.844 pasageri, adică 11,8% dintre toți pasagerii rețelei de căi ferate din țară. În medie 10.910 de pasageri trec zilnic prin gară, precum și 166 de trenuri (84 sosesc și 82 pleacă). Stația are 30 de case de bilete și 5 panouri cu afișaj electronic. Destinații Din Gara Centrală din Sofia circulă trenuri directe spre: Belgrad București Istanbul Liov Niș Seghedin Salonic Accesul spre gară Transport public de suprafață Tramvaie: 1, 3, 4, 6, 7, 12 Autobuze: 60, 74, 77, 78, 82, 85, 101, 213, 214, 285, 305, 404, 413 Metrou Stația Gara centrală a Metroului din Sofia (linia 2) se află chiar lângă Gara Centrală. Parcare Renovări Gara Centrală și piața din fața ei au fost renovate și reconstruite în anii 2000 sub conducerea lui Milan Dobrev, fiind adăugate elemente structurale de tensiune în stilul celor folosite la Stadionul Olimpic din München pe o suprafață de 4.500 m2. Interiorul a fost, de asemenea, considerabil modernizat. Întregul proiect a costat 3,5 milioane de dolari. Pe 22 august 2013 a fost semnat un contract de renovare în valoare de 56 de milioane de leva (~28,6 milioane de euro). Renovarea a fost încheiată în 2016. Note Bibliografie „Sofia Station was built in 1888” (în Bulgarian). National Railway Infrastructure Company. Arhivat din original la 28 septembrie 2007. Accesat în 24 august 2006. Mentenanță CS1: Limbă nerecunoscută (link) Legături externe Materiale media legate de gara Centrală din Sofia la Wikimedia Commons Format:Lista stațiilor de pe Magistrala BDZ 5 Format:Lista stațiilor de pe Magistrala BDZ 13